Die Tuin van die Hart | Die Lewegewer
Die Tuin van die Hart
Die saad (Woord) moet in my siel lewe bring – die tuin van die hart. Ek moet die onkruid sowel as die slang uit my tuin hou. Onkruid is die vleeslike gedagtes en die slang is die vyand.
Laat ons dan ons harte bewaak met alles wat ons het – die ingeplante woord wat lewe bring en ons siele red van die verderf… (Jakobus 1:21)
As ek 'n fontein van lewendewater wil wees moet ek alles wat hierdie water kan bederf eers verwyder – dan kan die water van lewe my skoon was en so ook deur my vloei na ander. 'n Skoon pragtige rivier met kristal helder water wat deur die tuine van my hart vloei en lewe bring oral waar dit gaan…
…maar elkeen wat drink van die water wat Ek hom sal gee, sal in ewigheid nooit dors kry nie, maar die water wat Ek hom sal gee, sal in hom word 'n fontein van water wat opspring tot in die ewige lewe.
Dit laat my weer dink aan die lied "Give it away" van Micheal W Smith
Die saad van lewe – liefde, geregtigheid en waarheid moet ontvang word. Hierdie saad moet in my tuin geplant word en ek moet sorg dat hierdie saad wortel skiet en groei. dit is my verantwoordelikhied om hierdie plantjie op te pas, te versorg en water te gee sodat dit 'n boom van lewe kan word. Hierdie boom van lewe se vrugte is alles uit liefde, geregtigheid en waarheid; my gedagtes, dade en reaksies is alles liefde, geregtigheid en waarheid!!!!
Daarom, doen afstand van alle vuiligheid en oorvloed van boosheid, en ontvang met sagmoedigheid die ingeplante woord, wat in staat is om julle siele te red. En word daders van die woord en nie net hoorders wat julleself bedrieg nie.